1-қосымша

«Бірлестік ауылының ЖОББМ» КММ

 «Қамқоршылық кеңес» отырысының

ХАТТАМАСЫ №1

 Өтілген күні: 21.10.2023 ж.

 Қатысқандар: мектеп әкімшілігі, ата-аналар, жергілікті мекеме қызметкерлері Күн тәртібінде қаралған мәселелер:

1. «Қамқоршылық кеңестің» ережесімен, мақсат-міндеттерімен, құру тәртібімен таныстыру

2. «Қамқоршылық кеңестің» мүшелерін сайлау

3. Оқушыларды ыстық тамақпен қамтамасыз ету.

1. Тыңдалды: 1-мәселе

2. а) Сөйледі: Күн тәртібіндегі 1-мәселе бойынша мектеп директоры Л.Қ.Есмагулова сөз алып, жиналысқа қатысушыларды "Білім беру ұйымдарында қамқоршылық кеңестің жұмысын ұйымдастыру және оны сайлау тәртібінің үлгілік қағидаларын бекіту туралы" Қазақстан Республикасы Білім және ғылым министрінің 2017 жылғы 27 шілдедегі № 355 бұйрығымен бекітілген Қамқоршылық кеңестің жұмысын ұйымдастырудың үлгілік қағидасында және жаңа редакциясында жарияланған Қазақстан Республикасы Білім министрінің м.а 2023 жылғы 1 наурыздағы № 56 бұйрығының 44- бабының, 9-тармағына сәйкес, Қамқоршылық кеңесі қоғамдық бірлестік , бірге басқарудың қоғамдық-мемлекеттік түрлерін дамыту және білім беру жүйесі, ізгілік қызметтері мекемелеріне қолдау жасауға қосымша қаржы тарту мақсатында құрылатындығын айта келіп, міндеттеріне тоқталды.

1) білім беру ұйымдарының білім алушылары мен тәрбиеленушілердің құқықтарының сақталуына, сонымен қатар білім беру мекемелерінің шотына түсетін қайырымдылық көмектің жұмсалуына қоғамдық бақылауды жүзеге асырады

2) білім беру ұйымының жарғысына өзгерістер және/немесе толықтырулар енгізу туралы ұсыныстар әзірлейді;

 3) білім беру ұйымын дамытудың басым бағыттары бойынша ұсынымдарды әзірлейді;

4) қазақстандық азаматтардың отбасына жетім және ата-аналарының қамқорлығынсыз қалған балаларды орналастыру мәселелері жөнінде шалаларды жетілдіру бойынша ұсыныстарды әзірлейді;

5) қайырымдылық көмек түрінде білім беру ұйымдарына түскен қаржыны бөлуге қатысады және оның мақсатты жұмсалуы туралы шешім қабылдайды;

6) білім беру ұйымының бюджетін қалыптастыру барысында ұсыныстарды әзірлейді;

7) тиісті саланың уәкілетті органына немесе білім саласындағы жергілікті атқарушы органына Қамқоршылық кеңестің білім беру ұйымының жұмысында анықтаған кемшіліктерді жою туралы ұсыныстар енгізеді;

Мектеп директоры қамқоршылық кеңестің қосымша бюджеттен тыс қаржыларды тарту және жұмсау түрлері мен тәртібіне, Қамқоршылық кеңесінің құқықтары мен міндеттеріне, оның қағидаларына , сонымен қатар кеңестің құрамына тоқталып өтті.

2.Тыңдалды: 2-мәселе

2. ә) Сөйледі: Күн тәртібіндегі 2-мәселе бойынша сөз алған ата-аналар комитетінің төрайымы Төлеуова Б.Т. Қамқоршылық кеңес құрамына кімдер ену керектігіне, олардың функционалдық міндеттеріне тоқталып өтті. Жиналысқа қатысушылардың ортақ ұсынысымен төмендегі тұлғалар Қамқоршылық кеңестің мүшесі болуға ұсынылды.

Қамқоршылық кеңес төрағасы: 1. Мейрамов Асылбек Койшыбаевич-ИП «Мейрамов»

Хатшы: ДТІЖО Солтанбек Г.

Қамқоршылық кеңестің мүшелері:

2.Мананбаев Бекболат Кабдушевич-**мүшесі.** «Бірлестік ауылының ЖОББМ»КММ. От жағушы

3.Аубакиров Руслан Қыдыргалиұлы – **мүшесі.** «Алтынтау-Көкшетау» электромонтер

4.Абдуллаев Раимбек Рустамалиевич- **мүшесі.** «Бірлестік ауылының ЖОББМ»КММ.Мұғалім

5.Сактаганов Арман Серикбаевич- **мүшесі.** ТОО «Тиолайн» аппаратчик обагащения

6.Бекмағанбет Мақпал Даулетбекқызы – **мүшесі.** «Бірлестік ауылының ЖОББМ»КММ.Аға ұстаз

7.Жылкыбаева Айгуль Малгаждарқызы – **мүшесі.** ТОО «Топаз-5» оператор видеонаблюдения

8.Маманбаева Гаухар Адылхановна- **мүшесі.** Үй шаруашылығында

9.Буркытова Асел Гинаятовна-**мүшесі.** АО «Алтынтау-Көкшетау» ИЛ ЗИФ Флотатор

3) Үшінші сұрақ бойынша мектептегі әлеуметтік педагог сөз сойледі. Өз сөзінде жалпы биылғы оқу жылында мектебімізде ыстық тамақпен 26 оқушы қамтамасыз етілген. Олардың 1-4 сынып оқушылары және жалпыға бірдей оқыту қорынан 7 оқушы тегін ыстық тамақпен жаппай қамтылды. Орта және жоғары сынып оқушыларының ыстық тамақпен тамақтануын ата-аналар өздері демеушілік жасап қамтамасыз етіліп жатқандығын жеткізді. Сонымен қатар ыстық тамақтың сапалық құрамы күнделікті тексерілетінін бракераждық комиссия жұмыс жасайтындығын айтып өтті.

 Шешімі:

 1. Қамқоршылық кеңестің ережесіне сәйкес «Бірлестік ауылының ЖОББМ» коммуналдық меклекеттік мекемесінде құрылған кеңестің жұмысы жандандырылсын.

2. Қамқоршылық кеңес құрамын ұсынылған тұлғалар кеңес мүшелігіне сайлансын.

3. Мектептегі кейбір қамқорлық пен демеушілікті қажет ететін мәселелер «Қамқоршылық кеңесінің» қолдауымен жүзеге асырылсын.

Қамқоршылық кеңес төрағасы: Мейрамов А.К.

 Хатшы: Солтанбек Г.